Manu Dibango
Store norske leksikon,Kunst og estetikk,Musikk,Populærmusikk,Verdensmusikk
Manu Dibango var en kamerunsk musiker, sanger og komponist, kjent som saksofonist og vibrafonist. Dibango fikk internasjonal suksess med singelen Soul Makossa i 1973, og var siden en sentral skikkelse i moderne afrikansk musikk, som han blandet med funk, jazz og annen afrikansk-amerikansk musikk. Dibango ga ut mer enn 70 album og samarbeidet med blant andre Fela Kuti, Herbie Hancock, Don Cherry og Ladysmith Black Mambazo.
Dibangos musikk har også påvirket vestlig populærmusikk. Særlig kjent er en melodisk frase fra sangen Soul Makossa som har blitt sitert av blant andre Michael Jackson i sangen Wanna Be Startin' Something fra 1983 og av Rihanna i Don't Stop the Music fra 2007. I 2009 reiste Dibango søksmål mot Michael Jackson med anklage om plagiering av denne melodilinjen. Utvalgte album Afrovision (1978)  Waka Juju (1982)  Afrijazzy (1986)  Wakafrica (1994)  Mboa' Su (2000)  From Africa (2003)  Choc'n'Soul (2010)  Lagos Go Slow (2013) Les mer i Store norske leksikon Musikk i Kamerun Verdensmusikk